**Issued By Public Child Protection Wales**

**Press Release**

**For Immediate release**

**25 April 2022**

5,000 o rhieni yn dwyn achos yn erbyn Llywodraeth Cymru yn Yr Uchel Lys.

Mae hawlwyr sy'n cynrychioli dros 5,000 o rhieni, neiniau a theidiau yng Nghymru yn dwyn achos yn erbyn Llywodraeth Cymru yn yr Uchel Lys er mwyn dileu'r elfen orfodol yn y Deddf Cwricwlwm ac Asesu (Cymru) 2021, sy'n cael ei gyflwyno ym mis Medi.

Dywed yr ymgyrchwyr bod yr elfen orfodol gydag addysg Rhyw a Pherthnasu yn golygu y bydd plant bach 3 oed ac i fyny yn cael eu dysgu am bynciau sensitif, ac o bosib anaddas fel ideoleg rhyw.

Ar ben hynny, bydd rhieni yn colli eu hawl hanesyddol i dynnu eu plant o wersi rhyw. Dywed y rhieni hefyd bod y Llywodraeth wedi'u camarwain, gan fod y drafft gwreiddiol ym mis Chwefror 2019 yn awgrymu mai rhywbryd yn y dyfodol y byddai'r hawl hwn yn cael ei ddileu.

Hefyd, er gwaethaf y gwrthwynebiad a fynegwyd gan nifer helaeth o Gymry mewn dwy bleidlais ar-lein a drefnwyd gan y Senedd-anwybyddwyd barn yr ymatebwyr hyn, gyda'r Llywodraeth yn cyhoeddi wrth y cyfryngau yn 2020 y byddai'r hawl hwn yn cael ei ddileu.

Mae'r ymgyrchwyr yn cynnwys rhieni plant hoyw a lesbaidd, ac yn pwysleisio nad ydynt yn erbyn proses ddiogelu neu fioleg rhyw sy'n addas i oedran y disgybl. Maent hefyd yn cefnogi hawliau lleiafrifol sy'n hybu lles personol a'r rhyddid i ddewis.

Cydnabydda'r ymgyrchwyr bod gwir angen addysg rhyw ar blant gan bwysleisio y dylai hyn gael ei ddysgu gan bobol broffesiynol sy'n gosod diogelwch plant yn gyntaf.

Mae un o'r hawlwyr, Kim Isherwood, sy'n byw yn Mhort Talbot ac yn fam i ddau fachgen, 13 ac 17, yn dweud y bydd y rhan fwyaf o rieni'n anwybyddu'r newidiadau diweddaraf.

'Dydi'r cwricwlwm newydd ddim byd tebyg i'r gwersi cyfarwydd ers stalwm, oedd yn sefyll ar eu pen eu hunain'. Mae'r elfen orfodol yn golygu bod yr addysg hwn yn rhan hanfodol o bob un pwnc ar draws y cwricwlwm. Bydd rhaid i bob plentyn o 3 i 16 gymryd rhan ynddynt. Bydd neb yn gallu eu hosgoi'.

A bydd dim hawl gan y rhieni i ofyn am wybodaeth ynghylch cynnwys y gwersi neu'r amser, ac yn bwysicach fyth, chawn nhw ddim gofyn i dynnu eu plant allan o'r dosbarth.

Mae gan Mrs Isherwood radd mewn troseddeg a polisi cymdeithasol a gradd uwch mewn Cyfiawnder Troseddol a Troseddeg Gynhwysol. Dywed bod y grwp y mae hi'n ei arwain, Amddiffyn Cyhoeddus Plant Cymru(PCPW) wedi clywed am rhieni yn adrodd yn ol ynghylch y system sydd wedi treialu rhai o'r adnodau ymlaen llaw.

Mae Lucia Thomas yn riant arall sy'n gweithio'n ddygn I godi arian tuag at yr achos llys. Mae hi'n gyfrifydd siartredig sy'n byw ym Mhorthcawl. Dyma rai o'i sylwadau hi:

'Fe welodd fy ffrind ddwy eneth fach law yn llaw gyda'i gilydd. Fe wnaethon nhw dynnu sylw gwraig oedd yn pasio, a honno"n dweud:' Da ydach chi'ch dwy am edrych ar ol eich gilydd'. Dyma'r ddwy yn ymateb gan ddweud:'Lesbiaid ydan ni ac mae'n athrawes ni'n dweud bod hynny'n iawn.'

'Maen nhw' n awgrymu wrth rai ferched ifanc sydd ar ganol newidiadau hormonaidd y dylent  archwilio eu hunaniaeth rhywedd er mwyn gweld os ydynt yn berson trawsrywiol neu beidio, dim ond oherwydd ei bod yn well ganddyn nhw weithgareddau a chwaraeon bechgyn. Ein pryder mawr ni ydi bod lobi progresif a ffiaidd yn ein diwylliant cyfoes yn ceisio gwthio plant a phobol ifanc i fewn i ideoleg y byddai eu rhieni yn ystyried yn  anaddas iddynt.

Lle i ddysgu am fioleg hanfodol  yw'r ysgol a sut i ddatblygu perthnasu rhwng y ddau ryw. Yn anffodus, be mae rhieni yn weld yn digwydd yw plant yn cael eu rhywiogi, yn lle cael eu dysgu.

Y rhieni sy'n nabod eu plant orau ac os ydynt o'r farn bod angen hynny, dylent chwilio am bobol broffesiynol y tu hwnt i'r ysgol, un ai yn y maes meddygol neu therapiwtig er mwyn cwnsela a chefnogi'r plant.

Dydan ni ddim yn credu y bydd y newidiadau yn y cwricwlwm yn helpu plant Cymru. Yn hytrach, gwelwn y gwrthwyneb yn digwydd. Bydd y ddeddf newydd yn chwarae gydag emosiynau plant a chreu dryswch di-angen.

Dydi hyn ddim llai na diffyg diogelu, a'n llywodraeth ni ein hunain sy'n gyfrifol amdano

Y bargyfreithiwr hawliau dynol Paul Diamond fydd yn cynrychioli'r rhieni gyda'u hachos. Mae papurau wedi'u cyflwyno i'r Uchel Lys yng Nghaerdydd. Disgwylir ymateb yn gynnar ym Mis Mai, ac os yn aflwyddiannus, bydd y grwp yn gofyn am wrandawiad llafar os derbynir gwrandawiad barnwrol.

Mae'n debyg y caiff ei glywed cyn i'r ysgolion ddychwelyd ym mis Medi.

Ar hyn o bryd, mae'r PCPW yn codi arian ar gyfer yr achos drwy gyfrwng 'crowd funder' ac wedi casglu £13,000 o'r £100,000 y credir y bydd ei angen pan aiff yr achos i wrandawiad llawn.

Gall rhieni sydd am fwy o wybodaeth neu roi arian at yr achos ymweld gyda'r safle:[www.publicprotectionwales.org](http://www.publicprotectionwales.org/)